XO‘JALIK YuRITUVChI SUBYEKTNING 35 FOIZDAN ORTIQ AKSIYALARINI SOTIB OLISh USTIDAN NAZORAT QILISh TARTIBI TO‘G‘RISIDAGI YO‘RIQNOMANI TASDIQLASh HAQIDAGI QARORNI O‘Z KUChINI YO‘QOTGAN DEB TOPISh HAQIDA

“Tovar bozorlarida monopolistik faoliyatni cheklash va raqobat to‘g‘risida”gi va “Qimmatli qog‘ozlar bozori to‘g‘risida”gi O‘zbekiston Respublikasining qonunlariga muvofiq, O‘zbekiston Respublikasining Monopoliyadan chiqarish, raqobat va tadbirkorlikni qo‘llab-quvvatlash davlat qo‘mitasi hamda Qimmatli qog‘ozlar bozori faoliyatini muvofiqlashtirish va nazorat qilish markazi qaror qiladi:
 1. O‘zbekiston Respublikasi Monopoliyadan chiqarish va raqobatni rivojlantirish davlat qo‘mitasi va Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazining “Xo‘jalik yurituvchi subyektning 35 foizdan ortiq aksiyalarini sotib olish ustidan nazorat qilish tartibi to‘g‘risidagi yo‘riqnoma”ni tasdiqlash haqidagi 2001-yil 24-sentabrdagi 5 va 2001-12-sonli qarori (2001-yil 6-noyabr, ro‘yxat raqami 1079) o‘z kuchini yo‘qotgan deb topilsin.
 2. Mazkur qaror O‘zbekiston Respublikasi Adliya vazirligi tomonidan davlat ro‘yxatiga olingan kundan boshlab o‘n kun o‘tgach kuchga kiradi.